ESIMESE ASTME KOHTU OTSUS (apellatsioonikoda)
4. september 2008
Kohtuasi T‑413/06 P
Claudia Gualtieri
versus
Euroopa Ühenduste Komisjon
Apellatsioonkaebus – Lähetatud riiklik ekspert – Teisele kohtuinstantsile saatmise määrus – Edasikaevatav kohtulahend – Vastuvõetamatus
Ese:      Apellatsioonkaebus Euroopa Liidu Avaliku Teenistuse Kohtu (esimene koda) 9. oktoobri 2006. aasta otsuse peale kohtuasjas F‑53/06:
Gualtieri vs. komisjon (F‑53/06, EKL AT 2006, lk I‑A‑1‑107 ja II‑A‑1‑399), nõudega see kohtumäärus tühistada.
Otsus: Jätta apellatsioonkaebus rahuldamata. Mõista komisjoni käesoleva kohtuastme kohtukulud välja Claudia Gualtierilt, kes ühtlasi
kannab ise oma kohtukulud.
Kokkuvõte
Apellatsioonkaebus – Ese – Avaliku Teenistuse Kohtu niisuguse määruse tühistamine, millega see kohus leiab, et ta ei ole pädev
ning et pädev on Euroopa Kohus või Esimese Astme Kohus – Vastuvõetamatus
(Euroopa Kohtu põhikiri, I lisa, artikli 8 lõige 2 ja artikkel 9, esimene ja teine lõik)
Määrus, milles Avaliku Teenistuse Kohus leiab, et ta ei ole pädev ja suunab hagi Euroopa Kohtu põhikirja I lisa artikli 8
lõike 2 lausel Euroopa Kohtusse või Esimese Astme Kohtusse, ei ole edaskaevatav akt, sest see määrus ei täida Euroopa Kohtu
põhikirja I lisa artikli 9 esimeses ja teises lõigus sätestatud tingimusi, mille järgi iga pool, kelle nõue on osaliselt või
tervikuna rahuldamata jäetud, võib edasi kaevata Avaliku Teenistuse Kohtu lõplikud otsused, millega sisulised küsimused lahendatakse
ainult osaliselt või millega lahendatakse pädevuse puudumist või hagiavalduse vastuvõetamatust käsitlevaid menetlusküsimusi.
Hagi selline suunamine ei sea ohtu poolte kohtulikku kaitset ühenduste kohtus, mis langetab igal juhul otsuse kõigi hagis
tõstatatud küsimuste kohta. Selle asemel, et jätta menetluse jätkamine pärast kohtu pädevuse puudumise tunnistamist poolte
hooleks, kes võiksid vajadusel esitada edasikaebuse, näeb artikli 8 lõige 2 ette hagi suunamise pädevaks peetavale ühenduste
kohtule. Seejärel tuleb kohtul, kellele hagi suunati, anda hinnang oma pädevusele ja vajadusel suunata hagi vastavalt selles
osas ette nähtud erimenetlusele Esimese Astme Kohtule, kes ei saa seepeale oma pädevust eitada. Kirjeldatud erimehhanism võimaldab
lahendada küsimused pädevuse jaotusest kohtute vahel, mis moodustavad Euroopa Kohtu institutsiooni, arvestades ka, et pooled
võivad vajadusel nende küsimuste üle diskuteerida võistlevas menetluses, mis toimub hagi suunamise järel Esimese Astme Kohtus.
(vt punktid 22–25 ja 27)